Atria aloitti yt-neuvottelut toukokuussa Jyväskylässä. Neuvottelut on nyt saatu päätökseen.

Neuvottelujen tuloksena Jyväskylän tehtaalta irtisanotaan 48 työntekijää. Kaikille irtisanottaville tarjotaan mahdollisuutta siirtyä Atrian muihin yksikköihin töihin.

Jyväskylän tehtaalle jää nyt tehtävien järjestelyjen jälkeen satakunta työntekijää.

- Jatkossa Jyväskylässä tehdään naudan ja sian teurastusta ja niiden leikkuuta eli Jyväskylä jatkaa teurastamona ja leikkaamona, kertoo Atria Suomen toimitusjohtaja Mika Ala-Fossi.

Atrian Jyväskylän tehtaan pääluottamusmies Harri Puhakka kuvailee, että henkilöstölle päivä on synkkä.

- Hiljaiseksi tämä vetää porukan ja senkin väen joka taloon jää. Korvaavia töitä ei näille 48 työntekijälle löydy Jyväskylän yksiköstä.

Puhakka toteaa, että ainakin hänelle on yhtiön toimesta vakuuteltu, että Atrian Jyväskylän yksikköä ei tulla kokonaan sulkemaan.

Atria osti tämän vuoden helmikuussa Saarioisten lihanhankinta ja teurastustoiminnan Jyväskylässä. Irtisanomiset ja sopeuttamistoimet koskevat entistä Saarioisten yksikköä.

Atrian suurimmat yksiköt ovat nykyään Seinäjoella ja Kauhajoella. Tuotantoa on myös Forssassa, Sahalahdessa, Jyväskylässä ja Kuopiossa.

Lisätty 10:02 Mika Ala-Fossin kommentit

Listätty 10:09 Harri Puhakan kommentit